TOIMINTASUUNNITELMA 2024

Sisällys

[JOHDANTO 1](#_Toc151375141)

[RU HALLINTO 1](#_Toc151375142)

[JOHTOKUNTA 2024 2](#_Toc151375143)

[JAOSTOJEN KOKOONPANOT 2](#_Toc151375144)

[JÄÄURHEILUJAOSTO, KAUSI 2023-2024 3](#_Toc151375145)

[TAITOLUISTELUJAOSTO 5](#_Toc151375146)

[CURLINGJAOSTO, KAUSI 2022-2023 6](#_Toc151375147)

[HIIHTOJAOSTO 7](#_Toc151375148)

[YLEISURHEILUJAOSTO 9](#_Toc151375149)

[JALKAPALLOJAOSTO 9](#_Toc151375150)

[LENTOPALLOJAOSTO 9](#_Toc151375151)

[PESÄPALLOJAOSTO 10](#_Toc151375152)

[SUUNNISTUSJAOSTO 10](#_Toc151375153)

JOHDANTO

Vuosi 2024 tulee olemaan Rantasalmen Urheilijat ry:n 98. toimintavuosi. Seuran toiminta koostuu pääsääntöisesti jaostojen toiminnasta. Toimintavuonna jaostoja on yhdeksän; jääurheilu-, taitoluistelu-, curling-, hiihto-, yleisurheilu-, jalkapallo-, lentopallo-, pesäpallo- ja suunnistusjaosto.

Toiminnan rahoitus tapahtuu talkootöillä hankituilla varoilla, palvelujen myymisenä kunnalle sekä Rantasalmen yrittäjiltä ja kunnalta saadulla tuella.

RU HALLINTO

1.1 YLEISTÄ

Rantasalmen Urheilijat ry on alaosastojen ja jaostoista muodostuva urheiluseura, jonka toimialueena on Rantasalmen kunta.

Rantasalmen Urheilijat ry:n toiminnasta vastaavat jaostot ja alaosastot. Jaostoilla on talousvastuu jaoston toiminnasta, Rantasalmen Urheilijat ry:n johtokunta vastaa seuran hallinnosta ja valvoo jaostojen toimintaa.

Rantasalmen Urheilijoiden tavoitteena on luoda mahdollisuus harrastaa, kehittyä ja kilpailla valitsemassaan lajissa sekä seuratoiminnan avulla antaa rantasalmelaisille mahdollisuus urheilun avulla terveelliseen ja hyviin elämäntapoihin ohjaavaan toimintaan.

1.2 HALLINTO

Syyskokouksessa valitaan seuran puheenjohtaja kahdeksi (2) toimintavuodeksi. Seuran puheenjohtaja toimii samalla johtokunnan puheenjohtajana.

Seuran toimintaa ja taloutta hoitaa johtokunta, johon kuuluu puheenjohtajan lisäksi kahdeksi toimintavuodeksi valitut 4–8 jäsentä. Johtokunnan jäsenistä puolet on erovuorossa vuosittain. Johtokuntaan valitaan sekä miehiä että naisia, ellei erityisiä syitä ole. Johtokuntaa valittaessa pyritään huomioimaan koko Rantasalmen Urheilijoiden toiminta-alue.

Johtokunta valitsee keskuudestaan varapuheenjohtajan. Johtokunta valitsee lisäksi sihteerin, taloudenhoitajan ja muut tarvittavat toimihenkilöt, jotka voidaan valita myös johtokunnan ulkopuolelta. Johtokunta kokoontuu puheenjohtajan tai hänen ollessaan estynyt varapuheenjohtajan kutsusta, kun he katsovat sen tarpeelliseksi tai kun puolet johtokunnan jäsenistä kirjallisesti sitä vaatii. Johtokunta voi halutessaan järjestää kokouksensa sähköisesti. Johtokunta on päätösvaltainen, kun puheenjohtaja tai hänen estyneenä ollessaan varapuheenjohtaja ja hänen lisäkseen vähintään puolet sen jäsenistä on saapuvilla.

Jos jäsen kesken toimikauttaan estyy tehtävänsä hoitamisesta, voi seuran kokous valitan hänen sijaansa hänen jäljellä olevaksi toimikaudekseen toisen. Seuran syyskokouksen valitsemilla jaostojen puheenjohtajilla tai valtuuttamillaan on läsnäolo- ja puheoikeus johtokunnan kokouksissa.

Säännöt ovat luettavissa seuran sivuilta: [www.rantasalmenurheilijat.sporttisaitti.com](http://www.rantasalmenurheilijat.sporttisaitti.com)

1.3 JÄSENISTÖ

Rantasalmen Urheilijat ry muodostuu lajijaostoista ja alaosastoista. Alaosastoja ovat:

Etelä-Rantasalmen Urheilijat ry ja Länsi-Rantasalmen Urheilijat ry

Alaosastojen jäsenistö muodostaa RU:n jäsenistön suoraan RU:n hallinnon kautta olevien jäsenien kanssa.

1.4 JÄSENMAKSUT

Jäsenmaksut määräytyvät syyskokouksen päätösten mukaisesti.

1.5 JAOSTOT

Jaostot vastaavat toiminnastaan ja taloudestaan itsenäisesti, mutta ovat tulosvastuussa RU:n johtokunnalle. Jaostot laativat vuosittain syyskokouksessa vahvistettavan toimintasuunnitelman ja talousarvion sekä kevätkokouksessa vahvistettavan toimintakertomuksen.

Rantasalmen Urheilijat ry:n alaisena toimivat seuraavat jaostot: Jääurheilujaosto, Taitoluistelujaosto, Curlingjaosto, Hiihtojaosto, Yleisurheilujaosto, Jalkapallojaosto, Lentopallojaosto, Pesäpallojaosto, Suunnistusjaosto. Jaoston puheenjohtaja ja jäsenet valitaan seuran syyskokouksessa.

1.6 TIEDOTUS- JA SUHDETOIMINTA

Tiedotus- ja suhdetoiminnasta vastaavat RU:n puheenjohtaja, johtokunta ja jaostot.

Tiedotus- ja suhdetoimintamuotoja ovat: toimintakertomus, toimintasuunnitelma, kausi- ja tapahtumatiedotteet, lehdistötiedotteet, kilpailuohjelmat ja – kalenterit, huomionosoitukset merkkipäivinä sekä lehdistöhaastattelut. Tiedotusta hoidetaan seuran verkkosivuilla, Facebookissa, Instagramissa sekä paikallislehti-ilmoituksilla. Näiden lisäksi ilmoittelua tapahtuu ilmoitustauluilla niin omassa, kuin lähipaikkakunnillakin.

1.7 TALOUSTOIMINTA

Kohdeavustukset; jaostot hakevat avustukset kunnalta toiminnan mukaan, avustuksia haetaan myös muilta järjestöiltä

Muut tulot, lähinnä talkoot, kahviomyynnit ja erilaiset tapahtumat

Jäsenmaksutulot, avustukset, lahjoitukset sekä vuokratulot

1.8 MUU TOIMINTA

Rantasalmen Urheilijat ry suorittaa aktiivisesti jäsenhankintaa sekä jäsenmaksujen ja kannatusmaksujen keräämistä.

Muiden seurojen ja yhdistysten kanssa järjestetään mahdollisuuksien mukaan yhteistoimintaa.

Toimintaan mukaan toivotaan kaikkia urheilusta ja terveistä elämäntavoista kiinnostuneita ikään ja sukupuoleen katsomatta.

Rantasalmen Urheilijat alkavat valmistautumaan Rantasalmen Urheilijat ry:n 100-vuotisjuhlaan, joka on tulossa 2026.

JOHTOKUNTA 2024

Puheenjohtaja: Marko Kukkonen jatkaa puheenjohtajana vuonna 2024

Varapuheenjohtaja: Johtokunta valitsee keskuudestaan

Sihteeri: Johtokunta valitsee keskuudestaan tai johtokunnan ulkopuolelta

Jäsenet: Valitaan syyskokouksessa 2023.

Johtokunnan jäsenistä kaudelle 2024 jatkaa Heli Tilaeus, Markku Leväinen ja Petteri Koskikallio. Varajäsenistä johtokunnassa jatkaa Saku Halonen. Muut jäsenet valitaan syyskokouksen yhteydessä.

Toiminnantarkastaja: Valitaan syyskokouksessa 2023.

JAOSTOJEN KOKOONPANOT

JÄÄURHEILUJAOSTO

Saku Halonen, puheenjohtaja, Markku Leväinen, sihteeri, Juha Tolvanen, Heli Tilaeus, Pekka Lappalainen, Jarno Asikainen

TAITOLUISTELUJAOSTO KAUDELLA 2022-2023

Puheenjohtaja/vuorovastaava/tiedotus: Virpi Valkonen, Sihteeri: Ilona Vihonen, Rahastonhoitaja: Heli Häkkinen, Kilpailuvastaava: Anna Sistonen, Varainhankintavastaava: Hanne Naukkarinen, Tiedottaja: Anna-Leena Sarasto

CURLINGJAOSTO

Petteri Koskikallio, pj., sihteeri, Jouko Lukkarinen, jääasiat, Jorma Koivisto, Jussi Sinnemäki, Arvo Tolvanen

HIIHTOJAOSTO

Tiina Tilaéus, pj., Pertti Auvinen, vpj., Sanni Saari, sihteeri, Juha Eronen, Seija Hirvonen, Joona Hulkkonen, Jukka Melonen (ampumahiihto)

YLEISURHEILUJAOSTO

Asta Karjalainen, puheenjohtaja, Petri Jäske, sihteeri, tiedotus, Sanni Saari

JALKAPALLOJAOSTO

Samuli Saari

LENTOPALLOJAOSTO

Jouni Lehtonen puheenjohtaja, Tanja Hakulinen, Veli-Matti Kolehmainen, Sirpa Vihavainen, Panu Veijonen

PESÄPALLOJAOSTO

Timo Sistonen puheenjohtaja, Helena Honkanen, Hanna Häkkinen, Sari Karjalainen, Eero Sistonen sihteeri, Martti Sistonen

SUUNNISTUS- JA HARRASTELIIKUNTA

Ari Pylkkänen pj., Jari Makkonen, Esko Hytönen, Arja Kekki, Virpi Kinnunen

JÄÄURHEILUJAOSTO, KAUSI 2023-2024

**YLEISTÄ**

Jääurheilujaoston toimintaan osallistuu kaudella 2023–2024 edustusjoukkue, 1 juniorijoukkue

U9/U10 -joukkue, harrastekiekkojoukkue ”Red Foxes” sekä ikämiesjoukkue ”Vanhat Ketut”.

Lisäksi tulevalla kaudella järjestetään Suomen Jääkiekkoliiton Leijona-kiekkokoulu alle 8-vuotiaille tytöille ja pojille yhdessä Taitoluistelujaoston kanssa.

Yleisenä tavoitteena on edistää hyvin alkanutta yhteistyötä naapurikuntien kanssa tarjoamalla

jokaiselle halukkaalle juniori- ja senioripelaajalle mahdollisuus harrastaa jääurheilua.

Harjoitus- ja kilpailutoiminta toteutuu noudattaen Suomen Jääkiekkoliiton ohjaus- ja valmennuslinjaa. Päätarkoituksena on jääkiekkoharrastuksen turvaaminen tulevinakin vuosina Rantasalmen ja naapurikuntien alueella.

Juniorijoukkueet käyttävät otteluissaan nimeä **RU/RaJu-team,** korostaakseen naapurikuntien välistä yhteistyötä ja sen tärkeyttä seuratoiminnassa. Juniori-SaPKon kanssa hoidetaan yhteistyötä Junioripäällikkö Joni Kotilaisen kanssa. Hän osallistuu jaoston kokouksiin ja järjestää tarvittaessa koulutusta valmentajille. Leijona -Kiekkokoulun esittelykäynnit Rantasalmen ja Juvan kouluille ja päiväkodeille kuuluvat myös hänen sopimukseensa. Jääurheilujaostolla on yhteistyösopimus Juniori-SaPKon kanssa, jossa määritellään tarkemmin yhteistyön ehdot.

**EDUSTUSJOUKKUE**

**Kilpailutoiminta**

Edustusjoukkue osallistuu kaudella 2023–2024 SJL:n Savo-Karjalan alueen 3-divisioonaan. Joukkueen pelaajat ovat pääsääntöisesti Rantasalmelta ja Savonlinnasta, he ovat nuoria n. 20–25-vuotiaita. Tulevalla kaudella on useampi U18/U20 -ikäinen pelaaja joukkueessa harjoittelemassa ja pelaamassa.

**Harjoitustoiminta**

Harjoittelu aloitetaan kesä-heinäkuussa alkavilla kuivaharjoituksilla. Elokuun alussa siirtyy jääharjoittelu

SuurSavohalliin, ja sitä jatketaan 2–3 kertaa viikossa koko jääkauden ajan maaliskuun loppuun saakka. Joukkueen päävalmentajana toimivat Kasper Hupli Savonlinnasta ja Jussi Räisänen Rantasalmelta. Joukkueen johtajina ovat Markku Leväinen ja Mikko Lappalainen, huoltajina Timo Kyttälä ja Jukka Asikainen.

**Tavoitteet**

Kilpailullisena tavoitteena on päästä 3-divisoonan pudotuspeleihin, ja menestyä niissä mahdollisimman hyvin.

**RU/ RAJU-TEAM JUNIORI JOUKKUEET**

**U9/U10 -JOUKKUE**

Kausi 2023–2024 aloitetaan elokuun alussa jääharjoittelulla SuurSavohallissa. Ryhmä jaetaan kahteen joukkueeseen, U9-joukkue osallistuu SJL:n Savo-Karjalan alueen Leijonaliigaan, ja U10-joukkue Kymi-Saimaan alueen Leijonaliigaan. Harjoittelu aloitetaan elokuun alussa 2 kertaa viikossa, mutta syyskuun alusta lähtien harjoituksia on kolmesti viikossa, pois lukien koulujen loma-ajat. Sarjapelejä pelataan turnausmuotoisesti n. 11

ottelua/joukkue, osa peleistä järjestetään Rantasalmella. Kausi kestää maaliskuun 2024 loppuun asti, tai huhtikuun alkupuolelle, riippuen jäähallin jääkaudesta.

Joukkueissa pelaamisen aloitti 17 pelaajaa, lisää pelaajia otetaan mielellään toimintaan mukaan. Joukkueen johtajana toimii Jarno Asikainen, valmentajina toimii Mikko Räisänen, Jani Niiranen ja Mikko Kontturi, talousasioista vastaa Heli Tilaeus. Joukkueet harjoittelevat yhdessä samoilla jäävuoroilla.

Kauden alussa alkaessa hankitaan joukkueille uudet pelipaidat ja sukat, joihin myydään mainospaikkoja yrityksille. Kustannuksia pyritään alentamaan myyntituotoilla ja turnausten aikana kahviomyynnillä. Joukkue on sitoutunut toiminnassaan SJL:n Kunnioita peliä ja Et ole yksin -kampanjoihin. Pelimatkat tehdään pääsääntöisesti omilla autoilla, suosien kimppakyytejä. Yhteishengen ylläpitämiseksi ja vahvistamiseksi tehdään yhdessä yksi tai kaksi pelimatkaa bussilla, joiden yhteydessä on joukkueruokailu. Kauden lopuksi järjestetään päättäjäiset molemmille joukkueille.

**Joukkueita valmentavat**:

Leijona-kiekkokoulu Kasper Hupli, Saku Halonen, Virpi Valkonen

U9/U10 Pekka Silmäri (vastuuvalmentaja), Mikko Räisänen, Jani Niiranen, Mikko Kontturi

Edustusjoukkue Kasper Hupli (vastuuvalmentaja), Jussi-Pekka Räisänen

Harrastekiekkojoukkue Markku Leväinen

**TAVOITTEET**

**Koulutus**

Juniorijoukkueiden tärkeimpänä tavoitteena on pelaajien tasapuolinen kehittäminen niin taito- kuin joukkuepelaajina harjoittelun ja pelaamisen tapahtuessa kaikissa ikäluokissa Suomen Jääkiekkoliiton koulutus- ja valmennusohjeiden mukaisesti. Urheilullinen menestys tulee siinä ohessa. Lisäksi valmentajille tulee korostaa kasvatuksellisia arvoja kaikissa ikäluokissa. Kaikenlainen syrjivä ja rasistinen käytös joukkueiden toiminnassa on ehdottomasti kiellettyä ja tuomittavaa. Jos tällaista käytöstä esiintyy joukkueen toiminnassa, on siihen välittömästi puututtava.

Vanhempia aktivoidaan osallistumaan niin talkoisiin kuin toimitsijatehtäviin entistä enemmän. Viime vuosina hyvin alkanutta yhteistyötä naapurikuntien kanssa jatketaan ja tarjotaan kaikille halukkaille mahdollisuus

jääkiekon harjoitteluun ja pelaamiseen.

**HARRASTE KIEKKOJOUKKUE ”RED FOXES”**

**Kilpailutoiminta**

Harrastekiekko pelaa ystävyysotteluita muiden lähipaikkakuntien joukkueiden kanssa ja osallistuu 1–3 turnaukseen kauden aikana. Koska Rantasalmelta löytyy jo virallisia ikämiesjoukkueita, osallistuvat ne ”Vanhat Ketut” -nimellä pariin veteraaniturnaukseen kauden aikana. Joukkueet järjestävät myös oman turnauksen kauden aikana. Joukkue osallistuu kauden aikana Suomen Jääkiekkoliiton/Savonlinnan alueen harrastekiekkosarjaan.

**Harjoitustoiminta**

Harjoittelu aloitetaan suoraan jääharjoittelulla kerran viikossa elokuun alussa SuurSavohallissa, lokakuun alussa siirrytään harjoittelemaan 2–3 kertaa viikossa.

Veteraanikiekkojoukkue ”Vanhat Ketut” harjoittelee kerran viikossa, myös ikämieskiekkoiluun osallistuu 50-vuotiaiden joukkue yhdessä juvalaisten harrastajien kanssa.

**Tavoitteet**

Harrastekiekon tavoitteena on tarjota mukava kuntoilumuoto kaikille halukkaille ikähaitarissa 18–70 vuotta, ja ”pehmeä lasku” jo aktiiviuran lopettaneille pelureille ilman urheilullisia tavoitteita.

Turnauspelit antavat tosin sopivan mausteen harjoittelulle, ja sosiaalisen kanssakäymisen pelikavereiden kesken. Harrastekiekkoilijat tuovat myös oman lisänsä toimitsija- ja valmentajajoukkoihin.

**JAOSTON KOULUTUSTOIMINTA**

Kaikkien joukkueiden valmentajille tarjotaan mahdollisuus osallistua Suomen Jääkiekkoliiton järjestämään

valmentajakoulutukseen. Uutena palveluna Jääkiekkoliitto tuo valmennuskoulutusta seuroille omalle paikkakunnalle. Halukkaat erotuomarit koulutetaan Savonlinnan erotuomarikerhon kursseilla.

Ottelutoimitsijoille järjestetään kurssi Rantasalmella.

**TIEDOTUSTOIMINTA**

Tiedotustoiminnassa käytetään Rantasalmen Lehteä, Juvan Lehteä, Itä-Savoa ja Warkauden Lehteä. Lehdissä tiedotetaan otteluista ja niiden tuloksista. Jaosto tiedottaa toiminnastaan myös Rantasalmen Urheilijoiden netti-

sivujen kautta. Sosiaalisen median viestintään käytetään eri kanavia (Facebook, WhatsApp ym.) myös.

**TALOUSTOIMINTA**

Jaostossa vastaavat itsenäisesti taloudestaan edustus, harraste- ja juniorijoukkueet omien pankkitiliensä kautta. Jaoston puheenjohtaja valvoo kaikkea rahaliikennettä ja vastaa jaoston taloudesta seuran johtokunnalle.

Jaoston tärkeimmät tulonlähteet ovat pelaajalisenssit, kahviotulot, mainostulot, kohdeavustukset ja palvelu–

sopimukset kunnan kanssa ja talkootulot.

**Tavoitteet**

Taloustoiminnan tavoitteena on taata kaikille joukkueille mahdollisimman edullinen harrastustoiminta, mahdollisimman laadukkaissa olosuhteissa.

**MUU TOIMINTA**

Kaudella 2003–2004 alkanutta yhteistyötä SaPKon kanssa jatketaan edustus ja juniorijoukkueiden kanssa Suomen Jääkiekkoliiton sääntöjen puitteissa. Lisäksi Juniori-SaPKon kanssa tehty yhteistyöseurasopimus takaa pelaajien vapaan liikkumisen seurojen välillä. Sopimus sisältää myös junioripäällikkö Joni Kotilaisen palvelut.

Uusia harrastajia rekrytoidaan Leijona-kiekkokouluun järjestämällä Rantasalmen, Juvan ja Sulkavan alakouluille luistelutapahtuma syys/lokakuun aikana yhdessä koulujen ja Juniori-SaPKon kanssa. Tapahtumassa informoidaan oppilaille mahdollisuudesta osallistua Leijona- kiekko/luistelukouluun lokakuun alusta alkaen. Yhteistyökumppanina on myös RU:n taitoluistelujaosto toteuttamassa luistelu/kiekkokoulua.

Keväällä kauden päätteeksi järjestetään kauden lopettajaiset eli ”Mailanpainajaiset”.

Edustusjoukkueen yhteistyötä Edustus-SapKon kanssa jatketaan tulevalla kaudella. Jaosto pyrkii vahvistamaan alueellista jääkiekkotoimintaa JoRaJuPuSu-alueella, tarjoamalla harrastusmahdollisuuden U8-junioreista aina veteraanikiekkoiluun asti.

TAITOLUISTELUJAOSTO

VISIO:

-Tarkoituksena on tarjota eri-ikäisille mahdollisuus harrastaa taitoluistelua omalla paikkakunnalla pitkäjänteisesti, laadukkaasti ja tavoitteellisesti, sekä halutessaan kilpailla lajissa.

TAVOITTEET:

- Pyrkimyksenä on säilyttää harrastajamäärä n. 40 luistelijassa, jolloin ryhmien määrän pystyy pitämään ennallaan.

- Osaavat valmentajat ja apuvalmentajat

- Näkyvyyden lisääminen sosiaalisessa mediassa.

- Kausimaksujen pitäminen ennallaan varainhankinnan avulla.

TOIMINTA:

-Luisteluryhmät ikä- ja taitotasoa mukaillen: Tiikerit/Luistelukoulu, Kristallit, Rubiinit, Smaragdit, Timantit, Kilpailijat, Kehitysryhmä ja Skatefit.

•isommat luistelijat apuohjaajina pienemmille

-Viikoittain OHEISHARJOITUKSET jäähallilla

•oheisharjoittelua myös keväällä viikoittain

-VAKIOVUOROT jäähallissa kahdesti viikossa, kolmessa eri ryhmässä.

Luistelijoiden/perheiden on mahdollista valita kuinka monta kertaa viikossa luistelija käy jäällä.

-KEHITYSRYHMÄLLÄ oma JÄÄVUORO 1x vko ja heiltä edellytetään kumpaankin vakiojääkertaan osallistumista.

-KILPAILIJOIDEN JÄÄVUORO viikoittain 1-2x vakiovuorojen lisäksi.

-YHTEISTYÖ RU:n jääkiekkojaoston kanssa: LUISTELUKOULU 4-9-vuotiaille kerran viikossa matalan kynnyksen harrastuksena, eli maksuttomana.

-SKATEFIT/kuntoluistelu kerran viikossa.

-Syksyllä uusien luistelijoiden mukaan saamiseksi ilmaiset TUTUSTUMISKERRAT toiminnasta kiinnostuneille.

-TEEMAKERRAT vakiovuoroilla vuodenkierto huomioiden (halloween, itsenäisyyspäivä, ystävänpäivä jne.)

-Mahdollisuuksien mukaan TEHOLEIRI ja tuki OHJAAJAKOULUTUKSEEN haluaville.

-Tähtikilpailujen järjestäminen mahdollisesti kerran vuodessa jaoston resurssit huomioiden

TAPAHTUMAT:

-PIKKUJOULUT

Ohjelmalliset, omat luistelijat esiintyvät

Perinteenä Joulupukin vierailu

Kahvio/arvanmyynti

-JÄÄSHOW loppuvuodesta

Ryhmät/Kilpailijat esiintyvät

Kahvio/arvanmyynti

-Kauden päätteeksi KEVÄTNÄYTÖS

Kauden huipentuma

Kahvio/arvanmyynti

VARAINHANKINTA:

- Varainhankintaa tehdään, jotta jäämaksut saataisiin pidetyiksi ennallaan ja harrastus pysyisi perheille kohtuuhintaisena.

-Talkootöinä esim. arvanmyynti ja kahvion pitäminen jäähallin tapahtumissa, siivous jäähallilla ennen isoja tapahtumia, tuotemyynti, joulun aikaan myyjäiset.

-Toimintaa rahoitetaan myös SPONSORISOPIMUKSILLA, joissa rahallista tukea vastaan tarjoamme yhteistyökumppaneille esim. mainosta tapahtumien ohjelmalehdissä sekä taitoluistelijoiden nettisivuilla sekä mahdollisesti ilmaislippuja tapahtumiin.

- Ohjaaja/toiminta- ym. avustusten hakeminen kunnalta sekä paikallisilta yhdistyksiltä.

YHTEISTYÖ:

- Pieni seura tarvitsee pärjätäkseen yhteistyötä muiden seurojen (VarTa, SaTu) kanssa. Esimerkiksi kilpailujen järjestäminen yhteistyönä, näytösvaihto (+pukujen ja lavasteiden lainaaminen puolin ja toisin) ja ohjaaja-apu, jolla pyritään turvaamaan valmennuksen laatu ja pysyvyys paikkakunnalla.

JAOSTOIMINTA:

-Taitoluistelujaoksen JOHTORYHMÄ koostuu eri vastuualoista huolehtivista aktiiveista, jotka pyrkivät vastaamaan tielle tulleisiin haasteisiin (esim. ajoittainen ohjaajapula, jäsenhankinta), reagoivat ajankohtaisiin asioihin (tapahtumat, koulutukset), tekevät päätökset sekä kehittävät toimintaa.

- Johtoryhmän kokouksia pidetään kauden aikana säännöllisesti/tarvittaessa.

- Yhteistyössä RU:n ja Juniori-SaPKon kanssa järjestettävän luistelukoulun mainostaminen naapurikuntiin, päiväkodeille ja kouluille sekä luistelukoulun ohjaaminen yhteistyönä

TIEDOTTAMINEN:

- Johtoryhmän sisäinen tiedottaminen sähköpostilla ja WhatsAppissa.

- Taitoluistelijoiden kesken tiedottaminen sähköpostilla, WhatsAppissa sekä netti- ja Facebook-sivuilla. Kauden alussa ja esimerkiksi tapahtumien valmisteluihin liittyen vanhempainpalaverit.

- Yleisölle tiedottaminen netti- ja Facebook-sivuilla, paikallislehdessä, mainoksilla kauppojen ym. seinillä ja ilmoitustauluilla.

CURLINGJAOSTO, KAUSI 2022-2023

YLEISTÄ

Jaos antaa curling-ohjausta ja tekee lajia tunnetuksi yrityksille, koululaisille sekä työporukoille sekä muille curlingista kiinnostuneille mm. tyky-toiminnan kautta. Tulevan kauden aikana curling-opastusta on tarkoitus tuotteistaa edelleen yhteistyössä halliyhtiön kanssa, sillä kysyntä opastetulle kokeiluille on nousussa erityisesti lähialueiden matkailuyrityksissä. Uutena kokeilijaryhmänä ovatkin tulossa mukaan ulkomaalaiset lomailijaryhmät.

Curling Rantasalmi / RU on Suomen Curlingliitto ry:n jäsenseura ja osallistuu valtakunnallisen lajiliiton aktiviteetteihin mahdollisuuksien mukaan. Jo useampina vuosina olemme lähettäneet joukkueen tai kaksi seniorien (50+ ja 60+) SM-kilpailuihin. SM-sarjassa tai 1. divisioonassa ei Rantasalmelta ole tälläkään kaudella edustusta, mutta liiton seniorikilpailuihin sekä muihin valtakunnallisiin turnauksiin osallistumme edelleenkin aktiivisesti. Alkaneella kaudella Rantasalmelle ei ole tiedossa kansallisia turnauksia tai aluesarjaviikonloppua. Yhtenä osasyynä tähän on vaikeutunut majoitustilanne keskustaajaman alueella.

HARJOITUS- JA KILPAILUTOIMINTA

RU:n curlingjaosto jatkaa peli- ja harjoitustoimintaa totuttuun tapaan kaudella 2023–2024. Omien pelaajien ns. puulaakisarjaa on tarkoitus pelata kauden aikana (syyskuun puolivälistä maaliskuun loppuun) vähintään joka toisena maanantaina lokakuusta maaliskuuhun. Tavoite on nostaa maanantai-iltojen pelivuoroilla kävijöiden määrä keskimäärin 25 henkeen. Tiistai-aamun ”eläkeläisvuoroja” jatketaan seuran varojen salliessa.

Rantasalmen harrastajat jatkavat pelejä yhdellä joukkueella Itä-Suomen curlingsarjassa, jonka tulospalvelu hoidetaan yhteistyössä Suomen Curlingliiton kanssa. Jo seitsemättä kertaa järjestettävään sarjaan osallistuu 11 joukkuetta. Sarjan sarjapäällikköinä jatkavat Rantasalmen harrastajat Petteri Koskikallio ja Jussi Sinnemäki. Sarjaa on tälle kaudelle lyhennetty kahteen peliviikonloppuun (Pieksämäellä 4.–5.11.2023 ja Kangasniemellä 24.–25.2.2024), mikä on lisännyt etenkin kauempaa tulevien joukkueiden osallistumista.

Sekä 50+ että 60+-ikäisten suomenmestaruuskilpailuihin (Kangasniemi ja Pieksämäki) pyritään tälläkin kaudella kokoamaan joukkueet. Joukkueita lähetetään myös yksittäisiin curlingturnauksiin, kuten Alavuden Juhlaturnaukseen (elokuu 2023, 1 joukkue), Kangasniemen syysturnaukseen (syyskuu 2023, 1 joukkue), Pieksämäen yöturnaukseen (marraskuu 2023, 1–2 joukkuetta) sekä todennäköisesti kevään Hyvinkään perinteiseen Bonspiel-turnaukseen. Pelaajat kustantavat pääosin itse turnausmaksut sekä matkat ja majoituksen, mutta seura antaa mahdollisuuksien mukaan osallistujille pientä tukea erityisesti turnausmaksujen osalta.

Työtä jäänhoidon ja hyvien peliolosuhteiden eteen jatketaan SuurSavo-hallissa. Pelin vaatimaa jään tasausta (ns. letkutusta) hoidetaan jatkossakin talkoilla sunnuntai-iltaisin. Peliolosuhteet ovat viime vuosina pysyneet tyydyttävinä. Tälle kaudelle maanantai-illan pelivuoroakin on saatu aikaistettua (klo 19–21), mikä näyttäisi lisäävän harrastajamäärää. Etenkin Savonlinnan suunnasta pyritään kauden aikana lisäämään jo nyt melko mukavaa osallistujamäärää. Suomen Curlingliiton tukemien curlingopetuksen järjestämistä harkitaan sitäkin harrastajamäärän lisäämiseksi sekä nuorempien ikäluokkien sekä naisten mukaan saamiseksi.

Varsinaisen Rantasalmelle rajoittuvan harrastustoiminnan lisäksi olemme alkaneella 18. toimintavuotenamme aktiivinen ja tunnettu seura myös valtakunnallisella tasolla. Etelä-Savon merkittävien curlingpaikkakuntien ainoana edustajana nykyisessä liiton hallituksessa toimiva Petteri Koskikallio jatkaa valtakunnallisen liiton varapuheenjohtajana vähintään marraskuussa 2023 pidettävään vuosikokoukseen asti.

HIIHTOJAOSTO

**YLEISTÄ**

Hiihtojaosto katsoo luottavaisena hiihdon tulevaisuuteen. Ampumahiihto toimii hiihtojaoston alaisena toimintana ja kehittää toimintaansa lajikohtaisesti. Jatketaan monipuolista seurayhteistyötä ja sen kehittämistä maakunnan alueella.

Vuoden suurin tapahtuma on Veteraanien SM -hiihtojen järjestäminen tammikuussa. Maaliskuussa hiihdetään jo kolmannet valtakunnalliset Retrohiihdot.

**TAVOITTEET**

* Harrastajamäärän kasvattaminen yhteistyössä eri kestävyyslajien kanssa
* Lasten ja nuorten hiihto-, ampumahiihto-, valmennus-, ja kilpailutoiminnan kehittäminen
* Jatketaan hiihtoliiton 1.tason kouluttautumista ja kannustetaan osallistumaan 2. tason koulutuksiin ja muihin Hiihtoliiton ja Ampumahiihtoliiton järjestämiin koulutuksiin
* Pyritään kasvattamaan toimihenkilöiden määrää hiihdon ja ampumahiihdon tehtäviin

**HARJOITUS- JA VALMENNUSTOIMINTA**

* Vastuuhenkilöt Arto Tilaéus (hiihto), Jukka Melonen (ampumahiihto)
* Kannustetaan hiihtäjiä hankkimaan oma henkilökohtainen valmentaja
* Lasten ohjatut harjoitukset viikoittain
* Lasten hiihtokoulu 4–13-vuotiaille

**LEIRITYS KAUDELLA 2024**

* Tanhuvaaran Sporttileiri (piiri/HS-leiri)
* Syys-Sporttileiri, Tanhuvaara (piiri/HS-leiri)
* Hiihtoleiri Leppävirralla / hiihdon yleisharjoittelu
* Hiihtoliiton ja piirin leirit (Minisompa, Hopeasompa ja Tehoryhmä)
* Ampumahiihtoliiton leirit

**KILPAILUTOIMINTA**

**Osallistutaan:**

* Aluemestaruuskilpailut
* Piirimestaruushiihdot
* Maakuntaviesti ja Minimaakuntaviesti
* Kansalliset ja piirikunnalliset hiihtokilpailut
* SM-kilpailut; Hopeasompa, KLL, Veteraanien SM
* Rakettiviesti
* Ampumahiihtokilpailut

**Järjestetään:**

* Avoimet piirikunnalliset Kinkkuhiihdot
* Rantasalmen kansalliset hiihdot
* Veteraanien SM-hiihdot
* RU-cup
* Retrohiihdot yhteistyössä Etelä-Savon Liikunta ry:n (ESLI) kanssa

Hiihtojaosto on mukana tuottamassa ostopalveluina Hippo-hiihdot, koulun hiihtokilpailut, kunnan mestaruushiihdot, Lipposhiihto, maakuntaviesti ja minimaakuntaviesti.

**TALOUS**

Kilpailu- ja talkootoiminnalla on merkittävä osuus hiihtojaoston tulojen hankinnassa. Muita tulonlähteitä ovat ostopalvelusopimukset kunnan kanssa, osanottomaksut sekä kahviomyynti.

**TIEDOTUSTOIMINTA**

Tulokset, tiedotukset ja ilmoitukset tiedotetaan Rantasalmen lehdessä, seuran nettisivuilla ja Facebookissa. Erityisesti seuran nettisivuja hyödynnetään tiedottamisessa mahdollisimman paljon.

**MUU TOIMINTA**

Hiihtojaosto vastaa omalta osaltaan Harjupirtin huolto- ja kunnossapidosta ja Harjupirtin tilojen vuokrauksesta ulkopuolisille. Hiihtojaosto on mukana järjestämässä myös virkistystoimintaa mahdollisuuksien mukaan muiden toimijoiden kanssa.

Järjestetään hiihtokauden päättäjäiset keväällä 2024.

YLEISURHEILUJAOSTO

**Tapahtumien järjestäminen**

Toiminnan tavoitteena on tarjota kesän aikana lapsille ja nuorille mahdollisuus osallistua yleisurheilukehoon, sekä matalan kynnyksen yleisurheilukilpailuihin. Tavoitteenamme on mahdollistaa nuorten työllistyminen yleisurheilun pariin.

**Tapahtumat:**

Lassin Hölkkä/ koko perheen liikuntatapahtuma yhteistyössä Rantasalmen kunnan kanssa

Yleisurheilukoulun järjestäminen yhteistyössä, yhteistyökumppanit kesän 2024 osalta vielä avoin.

Kesän 2024 yleisurheilukilpailut (maanantaikisat) yhteistyössä Etelä-RU, Länsi–RU, Rantasalmen kunta ja Järvi-Saimaan palvelut Oy.

RU:n ja Rantasalmen kunnan yhteiset mestaruuskilpailut

Yleisurheilun HIPPO-kisat yhteistyössä Rantasalmen Osuuspankki ja Järvi-Saimaan palvelu Oy.

JALKAPALLOJAOSTO

Talvikausi 1–3 / 2024

Joukkueiden ohjaajien ”rekrytointia”, tavoitteena kaksi ohjaajaa per joukkue, RU:n jääkiekon edustusjoukkueen miehistä, lukiolaisista, lehti-ilmoituksella halukkaita vetäjiä kesäksi. Jalkapallo-ohjaajavalmennukset valmentajaporukalle. Samoin jaosto ja jojot vaihdossa eli uusia ihmisiä rekrytoitava ydinporukan toimintaan mukaan myös.

Kesäkausi 6–9 / 2024

Harjoitukset nurmikentällä kerran/kaksi kertaa viikossa + osallistuminen Itä-Savon Nappulaliigaan.

LENTOPALLOJAOSTO

**Tavoitteet**

Pidetään yllä lentopallon/beach volleyn harrastusmahdollisuutta lasten ja aikuisten liikuntamuotona.

Mahdollisten uusien ohjaajien saaminen mukaan toimintaan.

**Harjoitus- ja valmennustoiminta**

Vastuuhenkilöt: Sirpa Vihavainen, Panu Veijonen, Jouni Lehtonen

Salivuorot: Harrastajille yhteinen harjoitusvuoro perjantaisin

Kesällä: beach volley -harjoituksia mahdollisuuksien mukaan

**Kilpailutoiminta**

Osallistuminen:

Naisten yhdistetty aluesarjajoukkue.

Järjestetään:

Beach volley -turnaus paikallisille harrastajille loppukesästä

**Taloustoiminta**

Kilpailutoimintaan osallistuvat pelaajat maksavat vakuutuksensa ja lisenssinsä itse, muuten toiminta rahoitetaan osanottomaksujen, ostopalvelu/sponsorisopimusten, avustusten ja talkoiden avulla

**Muu toiminta**

Beach volley kenttien kunnossapito

PESÄPALLOJAOSTO

**YLEISTÄ**

Tavoitteena vuodelle 2024 on harrastepesistoiminnan kartoittaminen Rantasalmella ja toiminnan uudelleen käynnistäminen. Harrastepesiksen tukeminen ja auttaminen esimerkiksi väline- ja ohjaaja-avustuksina tutkitaan kevään aikana.

**MUU TOIMINTA**

Pesiskoulu järjestetään kunnan kanssa heti alkukesästä. Aikataulu sovitetaan muiden lajien kanssa ja markkinoidaan ajoissa koululaisille pesiskoulua.

Ohjaaja- sekä tuomarikoulutusta järjestetään tarvittaessa.

SUUNNISTUSJAOSTO

**YLEISTÄ**

Luodaan mahdollisuus harrastaa suunnistusta niin kuntoilu- kuin kilpailumielellä.

**HARJOITUSTOIMINTA**

Ollaan mukana Savon-Suunnan ja Olavin rastin kuntosuunnistuksissa. Järjestetään yhdessä Savon-Suunnan kanssa iltarastit Torasalossa. Talvikautena liikutaan mahdollisimman monipuolisesti peruskunnon ylläpitämiseksi.

**KILPAILUTOIMINTA**

Osallistutaan kilpailuihin mahdollisuuksien mukaan. Ollaan mukana Jukolan viestissä, rastiviikoilla ja ruskarasteilla.

**TALOUSTOIMINTA**

Järjestetään Järvi-Suomen Palvelut Oy:n kanssa osallistuminen ruskarasteille ja kiintorastien vieminen metsään.

**TIEDOTUSTOIMINTA**

Tiedotetaan tapahtumista Rantasalmen Lehdessä.

**MUU TOIMINTA**

Osallistutaan mahdollisuuksien mukaan eri jaostojen järjestämiin tapahtumiin ja talkoisiin.